Λούκας Βάθκεθ

Ο **Λούκας** **Βάθκεθ** (; γεννήθηκε την 1 Ιουλίου 1991) είναι Ισπανός επαγγελματίας ποδοσφαιριστής που αγωνίζεται για τη Μπάγερ Λεβερκούζεν και την εθνική ισπανίας ως πλάγιος μέσος ή και αμυντικός

Ξεκινώντας την καριέρα του στη Ρεάλ Μαδρίτης, έκανε το ντεμπούτο του στην πρώτη ομάδα το 2015, έπειτα από μία σεζόν δανεισμού στην Εσπανιόλ, με την οποία πραγματοποίησε και το ντεμπούτο του στη Λα Λίγκα. Από την επιστροφή του στη Ρεάλ Μαδρίτης το 2015, αγωνίστηκε σε περισσότερους από 400 αγώνες με τον σύλλογο σε όλες τις διοργανώσεις και κατέκτησε 23 σημαντικά τρόπαια, μεταξύ των οποίων πέντε Τσάμπιονς Λιγκ και τέσσερα εθνικά πρωταθλήματα. Μετά την αποχώρησή του από τη Ρεάλ Μαδρίτης ως ελεύθερος το καλοκαίρι του 2025, μεταγράφηκε στη γερμανική Μπάγερ Λεβερκούζεν.

Ο Βάθκεθ εκπροσώπησε την Ισπανία στο Euro 2016 και το Παγκόσμιο Κύπελλο 2018.

## Καριέρα

### Ρεάλ Μαδρίτης
Γεννήθηκε στο Κούρτις. Ο Βάθκεθ έφτασε στη Ρεάλ Μαδρίτης Β το 2007, σε ηλικία 16 ετών. Έκανε το ανώτερο ντεμπούτο του τη σεζόν 2010–11 με την ομάδα Γ της Ρεάλ Μαδρίτης και την επόμενη περίοδο σκόραρε τέσσερα γκολ σε 23 παιχνίδια για να βοηθήσει την Ρεάλ Μαδρίτης Καστίγια να επιστρέψει στην δεύτερη κατηγορία, μετά από μια πενταετή απουσία. Σκόραρε για πρώτη φορά στις 25 Φεβρουαρίου 2012 σε ισοπαλία 2–2 εντός έδρας με την Λα Ρόδα ΚΦ.

Ο Βάθκεθ έκανε την πρώτη του εμφάνιση στο δεύτερο επίπεδο, στις 17 Αυγούστου 2012, παίζοντας έξι λεπτά μετά την ήττα της ομάδας του με 1–2 από την Βιγιαρρεάλ. Σκόραρε το πρώτο του επαγγελματικό γκολ στις 15 Οκτωβρίου, στον κερδισμένο αγώνα με τη Λας Πάλμας που έληξε στο 3–2.

### Εσπανιόλ
Στις 19 Αυγούστου 2014, Ο Βάθκεθ πήγε στην Εσπανιόλ ως δανεικός, σε μια συμφωνία που ίσχυε για μια σεζόν. Έκανε το ντεμπούτο του στο πρωτάθλημα στις 30 Αυγούστου παίζοντας ως αναπληρωματικός στην ήττα της ομάδας του με 1–2 από την Σεβίλλη ΦΚ.

Ο Βάθκεθ σκόραρε το πρώτο του γκολ στον νικηφόρο αγώνα εναντίον της Ρεάλ Σοσιεδάδ που τελείωσε με 2–0. Στις 3 Ιουνίου του επόμενου έτους, υπέγραψε τετραετής μόνιμη συμφωνία με τους Περίκους, με αμοιβή 2 εκατομμύρια ευρώ.

### Επιστροφή στη Ρεάλ Μαδρίτης
Στις 30 Ιουνίου 2015, η Ρεάλ Μαδρίτης άσκησε τη ρήτρα εξαγοράς και ο Βάθκεθ επέστρεψε στο σύλλογο. Έκανε το ντεμπούτο του στις 12 Σεπτεμβρίου σε νίκη 6–0 εκτός έδρας εναντίον της πρώην ομάδας του, της Εσπανιόλ, και η πρώτη αρχή του ήρθε μια εβδομάδα αργότερα, σε μια ήττα 1–0 εντός έδρας με τη Γρανάδα.

Σκόραρε το πρώτο ανταγωνιστικό γκολ στις 30 Δεκεμβρίου 2015, αντικαθιστώντας τον Καρίμ Μπενζεμά για τα τελευταία 15 λεπτά του αγώνα του πρωταθλήματος εναντίον της Ρεάλ Σοσιεδάδ στο Στάδιο Σαντιάγο Μπερναμπέου όπου κέρδισε με 3–1. Συνέβαλε με επτά εμφανίσεις στο Τσάμπιονς Λιγκ της σεζόν, καθώς έληξε με νίκη του τουρνουά. Στο τελικό εναντίον της Ατλέτικο Μαδρίτης αντικατέστησε πάλι τον Γάλλο αργά στο δεύτερο ημίχρονο της ισοπαλίας 1–1 και μετέτρεψε την προσπάθεια του στο θρίαμβο στα πέναλτι.

Αγωνίστηκε στο ΟΥΕΦΑ Σούπερ Καπ του 2016 ενάντια στην ισπανική Σεβίλλη, παρέχοντας ασίστ στον Σέρχιο Ράμος στις καθυστερήσεις για να πάει το παιχνίδι στη παράταση, όπου η Ρεάλ Μαδρίτης τελικά κέρδισε με 3–2. Υπέγραψε νέο συμβόλαιο στις 26 Οκτωβρίου 2016, παραμένοντας στην ομάδα μέχρι το 2021.

Εμφανίστηκε 33 φορές κατά τη διάρκεια της σεζόν 2016–17 και σκόραρε δύο φορές, βοηθώντας τη Ρεάλ να πάρει το πρώτο της πρωτάθλημα σε πέντε χρόνια. Αγωνίστηκε σε δέκα αγώνες στη σεζόν του Τσάμπιονς Λιγκ, σκοράροντας μία φορά στη φάση των ομίλων, όπου η ομάδα του κατέκτησε επίσης το τουρνουά.

Έκανε δέκα εμφανίσεις κατά τη διάρκεια του Τσάμπιονς Λιγκ 2017–18 και σκόραρε ένα γκολ, όπου η ομάδα του κέρδισε τον τρίτο συνεχόμενο και 13ο γενικό τίτλο στο τουρνουά.

Τον Νοέμβριο του 2019 έσπασε ένα δάχτυλο στο αριστερό του πόδι, όταν του έπεσε ένα βαράκι. Επιστρέφοντας, μετά την ανάρρωση, έκανε 18 εμφανίσεις στη σεζόν με τη Ρεάλ, κερδίζοντας το πρωτάθλημα.

Στη σεζόν 2020–21, στις 10 Απριλίου του 2021 στη νίκη της Ρεάλ με 2–1 στο Ελ Κλάσικο, τραυματίστηκε στον οπίσθιο χιαστό σύνδεσμο στο αριστερό του γόνατο και έμεινε εκτός αγώνων για το υπόλοιπο της σεζόν. Στις 3 Ιουνίου 2021, υπέγραψε νέο τριετές συμβόλαιο, δηλαδή μέχρι το 2024. Στις 18 Ιουλίου 2024, υπέγραψε νέο μονοετές συμβόλαιο με τη Ρεάλ, το οποίο είχε ισχύ έως το 2025.

Στις 24 Μαΐου 2025, πραγματοποίησε την 400ή του εμφάνιση με τη Ρεάλ στη νίκη με 2–0 επί της Ρεάλ Σοσιεδάδ, στον τελευταίο αγώνα της σεζόν 2024–25.

Στις 16 Ιουλίου 2025, ανακοίνωσε ότι αποχώρησε από τη Ρεάλ έπειτα από 10 χρόνια στον σύλλογο.

### Μπάγερ Λεβερκούζεν
Στις 26 Αυγούστου 2025, υπέγραψε στην Μπάγερ Λεβερκούζεν ως ελεύθερος, με συμβόλαιο έως το 2027.

## Διεθνή καριέρα
Στις 17 Μαΐου 2016, αυτός, ο Σαούλ Νίγκεθ και ο Σέρχιο Ρίκο ήταν οι τρεις παίκτες που δεν είχαν ξανααγωνιστεί στην εθνική Ισπανίας, όταν ονομάστηκαν στην αρχική επιλογή παικτών του Βιθέντε ντελ Μπόσκε για το Ευρωπαϊκό Πρωτάθλημα Ποδοσφαίρου 2016 στη Γαλλία, και τελικά επιλέχθηκε και για την τελική αποστολή των 23 παικτών. Έκανε το ντεμπούτο του στις 7 Ιουνίου, παίζοντας για 61 λεπτά σε φιλικό αγώνα με τη Γεωργία, όπου η Ισπανία έχασε με 0–1. Ο αγώνας διεξήχθη στο Κολισέουμ Αλφόνσο Πέρεθ. Εμφανίστηκε μια φορά στο τουρνουά, αντικαθιστώντας τον Άλβαρο Μοράτα στο 70ό λεπτό της ήττας με 0–2 στη φάση των 16 από την Ιταλία στο Σταντ ντε Φρανς.

Στη συνέχεια, συμπεριλήφθηκε και στην τελική ομάδα για το Παγκόσμιο Κύπελλο Ποδοσφαίρου 2018. Έκανε το ντεμπούτο του στο τουρνουά στις 15 Ιουνίου, όταν αντικατέστησε τον Νταβίντ Σίλβα για τα τελευταία τέσσερα λεπτά της ισοπαλίας 3–3 με τη Πορτογαλία.

## Στατιστικά καριέρας

### Συλλογικές

### Διεθνείς

## Τίτλοι

; Ρεάλ Μαδρίτης Καστίγια

* Πρωτάθλημα Β' Κατηγορίας **(1)**: 2011–12

; Ρεάλ Μαδρίτης

* Πρωτάθλημα Α' Κατηγορίας **(4)**: 2016–17, 2019–20, 2021–22, 2023–24
* Κύπελλο Ισπανίας **(1)**: 2022–23
* Σούπερ Καπ **(3)**: 2017, 2022
* Τσάμπιονς Λιγκ **(5)**: 2015–16, 2016–17, 2017–18, 2021–22, 2023–24
* ΟΥΕΦΑ Σούπερ Καπ **(4)**: 2016, 2017, 2022, 2024
* Παγκόσμιο Κύπελλο Συλλόγων **(3)**: 2016, 2017, 2018
* Διηπειρωτικό Κύπελλο ΦΙΦΑ **(1)**: 2024

## Σημειώσεις


## Παραπομπές


## Εξωτερικοί σύνδεσμοι

*
*Επίσημο προφίλ στη σελίδα της Ρεάλ Μαδρίτης (στα αγγλικά)
*
*(Ισπανικά)

Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Γαλικιανοί ποδοσφαιριστές
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Εθνικής Ισπανίας
Κατηγορία:Ισπανοί ποδοσφαιριστές
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Ρεάλ Μαδρίτης Γ